Oorsaak van Kaapstad-fietsryer se dood onbekendArgieffoto ŉ Fietsryer is Donderdag in die hospitaal dood verklaar nadat hy in Democracyweg in Milnerton aangetref is. “ER-paramedici het omstreeks 07:25 op die oproep reageer en die fietsryer langs die kant van die pad aangetref,” het Russell Meiring, woordvoerder van ER24, in ŉ verklaring gesê. “Hy het geen tekens van lewe getoon nie.” Meiring sê paramedici het dadelik noodbehandeling op die pasiënt toegepas en hy is na Somerset-hospitaal geneem, waar hy later dood verklaar is. Die oorsaak van die man se afsterwe is onbekend en die voorval word ondersoek.